**โครงการส่งเสริมพัฒนาศักยภาพผู้นำชุมชน คณะผู้บริหารท้องถิ่น**

**สมาชิกสภาท้องถิ่น พนักงานส่วนท้องถิ่นขององค์การบริหารส่วนตำบลบุ่งคล้า**

**ประจำปีงบประมาณ พ.ศ.2565**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. **หลักการและเหตุผล**

องค์การบริหารส่วนตำบล ถือเป็นหน่วยงานบริหารราชการส่วนท้องถิ่นที่มีหน้าที่ให้บริการสาธารณะแก่ประชาชนในหลายด้าน และมีภารกิจหลากหลายทั้งภารกิจตามกฎหมายจัดตั้ง และภารกิจที่ได้รับการถ่ายโอนจากหน่วยงานราชการอื่น การบริหารงานขององค์การบริหารส่วนตำบลจึงต้องอาศัยบุคลากรในฝ่ายต่างๆ เพื่อให้สามารถสนองความต้องการและให้บริการแก่ประชาชนได้อย่างมีประสิทธิภาพ ดังนั้นการพัฒนาบุคลากรจึงเป็นปัจจัยสำคัญในการเพิ่มศักยภาพในการปฏิบัติงานของท้องถิ่น เนื่องจากสังคมในยุคปัจจุบันมีการเปลี่ยนแปลงอย่างรวดเร็ว และเกิดสิ่งใหม่หรือนวัตกรรมใหม่อยู่เสมอ ตลอดจนเกิดการเปลี่ยนแปลงทางสังคมทั้งในมิติของท้องถิ่นเอง หรือแม้กระทั่งระดับประเทศ เช่น การเกิดกลุ่มประชาคมอาเซียน เป็นต้น

ดังนั้น เพื่อเป็นการพัฒนาบุคลากรขององค์การบริหารส่วนตำบลบุ่งคล้าให้สามารถปรับตัวให้ทันกับสภาวการณ์ที่เปลี่ยนแปลงดังกล่าว จึงจำเป็นอย่างยิ่งที่จะต้องมีการพัฒนาองค์ความรู้ให้กับบุคลากรอยู่เสมอ ประกอบกับมีการเปลี่ยนแปลงตำแหน่ง การเลื่อนระดับ การโอนย้าย ปรับเปลี่ยนสายงาน ทำให้เกิดการเคลื่อนย้ายกำลังคน เกิดการเปลี่ยนแปลงในบทบาทหน้าที่ที่จะต้องรับผิดชอบ จึงจำเป็นอย่างยิ่งที่จะต้องมีการพัฒนาบุคลากรในองค์การบริหารส่วนตำบลบุ่งคล้า

องค์การบริหารส่วนตำบลบุ่งคล้า จึงได้จัดทำโครงการอบรมสัมมนาพัฒนาศักยภาพของพนักงานส่วนตำบลเพื่อเพิ่มประสิทธิภาพในการปฏิบัติงานให้บริการประชาชนขององค์การบริหารส่วนตำบลขึ้น เพื่อให้บุคลากรได้เรียนรู้ระเบียบวิธีเกี่ยวกับการปฏิบัติงานตลอดจนเทคนิควิธีการปฏิบัติงานใหม่ ๆ แนวความคิดทฤษฎีใหม่ที่จะสามารถนำมาปรับใช้ในการปฏิบัติงานตามอำนาจหน้าที่ของงาน อันจะนำมาซึ่งประสิทธิภาพประสิทธิผลในการปฏิบัติงานขององค์การบริหารส่วนตำบล ซึ่งจะส่งผลต่อการให้บริการประชาชนให้เกิดความพึงพอใจอย่างสูงสุดต่อไป

**๒. วัตถุประสงค์**

2.1เสริมสร้างความรู้ความเข้าใจและเรียนรู้ในการจัดการขยะจากต้นทางและนำความรู้ที่ได้มาประยุกต์และปรับใช้ให้เหมาะสมกับชุมชนให้เกิดความยั่งยืนและเป็นชุมชนปลอดขยะในอนาคต

๒.๒ เพื่อให้ผู้นำชุมชน คณะผู้บริหาร สมาชิกสภาองค์การบริหารส่วนตำบล พนักงานส่วนตำบลและพนักงานจ้างได้เพิ่มศักยภาพขีดความสามารถในการพัฒนาท้องถิ่นได้อย่างถูกต้องและเกิดประโยชน์แก่ประชาชน

๒.๓ เพื่อให้ผู้นำชุมชน คณะผู้บริหาร สมาชิกสภาองค์การบริหารส่วนตำบล พนักงานส่วนตำบลและพนักงานจ้าง ได้นำความรู้ความเข้าใจในการพัฒนาตนเอง และพัฒนาชุมชนได้อย่างมีประสิทธิภาพ

 /3.เป้าหมาย

-๒-

##### ๓. เป้าหมาย

 คณะผู้บริหารท้องถิ่น สมาชิกสภาท้องถิ่น พนักงานส่วนท้องถิ่น ผู้นำชุมชน และบุคลากรที่ปฏิบัติงานในองค์การบริหารส่วนตำบลบุ่งคล้า จำนวน 100 คน

**๔. ระยะเวลาดำเนินการ**

 **วันที่ 20-22 กรกฎาคม 2565** จำนวน 3 วัน 2 คืน (รายละเอียดตาม ผนวก ก.)

**๕. วิธีดำเนินการ**

๕.๑ การเตรียมการ

 -ประชุมชี้แจงผู้เกี่ยวข้องทราบ

 -ชี้แจงรายละเอียดต่าง ๆ และข้อตกลงร่วมกัน

 -ขออนุมัติจัดทำโครงการอบรม ติดต่อประสานงานวิทยากร

 -เตรียมกิจกรรม สถานที่ วัสดุอุปกรณ์

 -จัดอบรมโดยวิทยากรผู้มีความรู้

 -เดินทางไปศึกษาดูงานนอกสถานที่

 -ประเมินผลและสรุปผลการดำเนินการโครงการให้ผู้บริหารทราบ

**๖. งบประมาณดำเนินการ**

งบประมาณตามข้อบัญญัติงบประมาณรายจ่ายประจำปี พ.ศ. ๒๕๖5 ตั้งจ่ายจากเงินรายได้

ปรากฏใน แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น โครงการส่งเสริมพัฒนาศักยภาพผู้นำชุมชน คณะผู้บริหารท้องถิ่น พนักงานส่วนท้องถิ่น จำนวนเงิน 380,0๐๐.-บาท (-สามแสนแปดหมื่นบาทถ้วน-) ซึ่งทุกรายการสามารถถัวเฉลี่ยกันได้ (รายละเอียด ผนวก ข)

**๗. ผู้รับผิดชอบโครงการ**

สำนักปลัดองค์การบริหารส่วนตำบลบุ่งคล้า อำเภอเมืองชัยภูมิ จังหวัดชัยภูมิ

/8.ผลที่คาด.....

**-3-**

**๘. ผลที่คาดว่าจะได้รับ**

 ๘.๑ บุคลากรขององค์การบริหารส่วนตำบลบุ่งคล้า มีกระบวนทัศน์ วัฒนธรรม และค่านิยม ในการปฏิบัติงานที่มุ่งเพิ่มสมรรถนะและพัฒนาระบบราชการในการให้บริการประชาชนโดยยึดหลักบริหารกิจการ บ้านเมืองที่ดี หลักปรัชญาของเศรษฐกิจพอเพียงเป็นแนวทางเพื่อประโยชน์สุขของประชาชน

 ๘.๒ บุคลากรขององค์การบริหารส่วนตำบลบุ่งคล้า มีความรู้ ประสบการณ์ และแนวความคิดในการบริหารจัดการองค์การบริหารส่วนตำบลให้เหมาะสมทันเหตุการณ์ในสภาวะแวดล้อมที่เปลี่ยนแปลงไปของชุมชน

๘.๓ มีการแก้ไขปัญหาระบบคุณธรรมในราชการเชิงลึกให้มีผลในระยะยาวและต่อเนื่อง

๘.๔มีเครือข่ายเกิดความสำพันธ์ที่ดี กับองค์กรปกครองส่วนท้องถิ่นอื่น มีการเชื่อมสัมพันธไมตรี แลกเปลี่ยนเรียนรู้ประสบการณ์ แนวคิดและวิธีการปฏิบัติงาน

๘.๕ บุคลากรมีจิตสำนึกด้านคุณธรรมและจริยธรรม สามารถนำความรู้ที่ได้รับมาปรับใช้ในการดำเนินชีวิตและปฏิบัติงานได้อย่างมีประสิทธิภาพตามหลักปรัชญาความพอเพียง

**9. ผู้เขียนโครงการ**

(ลงชื่อ)....................................................

 (นางสาวจีรนันท์ ญาติสมบูรณ์)

 นักทรัพยากรบุคคลชำนาญการ

**10. ผู้เสนอโครงการ**

 ……………………………………………………………………………………………………………………………………………

(ลงชื่อ).........................................................

 (นางสาวสายรุ้ง ระดาบุตร)

 หัวหน้าสำนักปลัดองค์การบริหารส่วนตำบลบุ่งคล้า

**11. ผู้เห็นชอบโครงการ**

 **…………………………………………………………………………………………………………………………………**

(ลงชื่อ)...............................................................

 (นางชนาภา สุภักดี)

 ปลัดองค์การบริหารส่วนตำบลบุ่งคล้า

**12. ผู้อนุมัติโครงการ**

 .......................................................................................................................................................

 (ลงชื่อ)..................................................

 (นายวสันต์ กล้าแท้)

 นายกองค์การบริหารส่วนตำบลบุ่งคล้า